OpenLLM-France/wikimedia huggingface dataset:
# Arago (kraterra)

Arago kraterra Ilargiko talka-krater bat da. LQ12 lau-angelukoan dago. 25,5 kilometroko diametroa du. Izena François Aragoren omenez darama.

## Erreferentziak

* (Ingelesez) (WGPSN), IAU Working Group for Planetary System Nomenclature. (2013ko otsailaren 13a). Gazetteer of Planetary Nomenclature. 1:1 Million-Scale Maps of the Moon. Nazioarteko Astronomia Elkartea / USGS.
* (Ingelesez) Andersson, L. E.; Whitaker, E. A.,. (1982). NASA Catalogue of Lunar Nomenclature. NASA RP-1097.
* (Ingelesez) Blue, Jennifer. (25 de julio de 2007). Gazetteer of Planetary Nomenclature. USGS.
* (Ingelesez) Bussey, B.; Spudis, P.. (2004). The Clementine Atlas of the Moon. Cambridge University Press ISBN 0-521-81528-2.
* (Ingelesez) Cocks, Elijah E.; Cocks, Josiah C.. (1995). Who's Who on the Moon: A Biographical Dictionary of Lunar Nomenclature. Tudor Publishers ISBN 0-936389-27-3..
* (Ingelesez) McDowell, Jonathan. (15 de julio de 2007). Lunar Nomenclature. Jonathan's Space Report.
* (Ingelesez) Menzel, D. H.; Minnaert, M.; Levin, B.; Dollfus, A.; Bell, B.. (1971). Report on Lunar Nomenclature by The Working Group of Commission 17 of the IAU. , 136 or..
* (Ingelesez) Moore, Patrick. (2001). On the Moon. Sterling Publishing Co ISBN 0-304-35469-4.
* (Ingelesez) Price, Fred W.. (1988). The Moon Observer's Handbook. Cambridge University Press ISBN 0521335000..
* (Ingelesez) Rükl, Antonín. (1990). Atlas of the Moon. Kalmbach Books ISBN 0-913135-17-8.
* (Ingelesez) Webb, Rev. T. W.. (1962). Celestial Objects for Common Telescopes, 6ª edición revisada. Dover ISBN 0-486-20917-2.
* (Ingelesez) Whitaker, Ewen A.. (2003). Mapping and Naming the Moon. Cambridge University Press 978-0-521-54414-6.
* (Ingelesez) Wlasuk, Peter T.. (2000). Observing the Moon. Springer ISBN 1-85233-193-3.
* (Ingelesez) Lunar Impact Crater Database. Lunar and Planetary Institute (USRA).

## Kanpo estekak

* Datuak: Q625045
* Multimedia: Arago (lunar crater) / Q625045
# Aragoi (ibaia)

Aragoi Ebroren ezkerraldeko ibaiadarra da, Aragoiko Pirinioetan sortu eta Nafarroako Erriberan Ebrora isurtzen dena. 195 kilometro luze da, eta 8.521 kilometro koadroko arro hidrografikoa drainatzen du.

## Geografia

Aragoi ibaiaren iturburua Huescako Astun ibarrean dago. Handik behera, hegoalderako norabidean egiten ditu Jakarainoko tartea. Hiri honetatik Esako urtegiraino mendebalderako norabidea dauka. Tarte honetan hartzen ditu Pirinioetako gailurretatik beheiti datozen ibaiadarrak: Aragoi Subordan, Veral eta Ezka. Esatik atera eta, orduko Nafarroa Garaian sartua, hego-mendebalderako norabidea hartu eta Iratiren ura jasotzen du. Hau oso ibaiadar emaritsua da, Erro, Urrobi, Zaraitzu eta Areta ibaien ura biltzen duelako. Handik behera, emari txikiagoa duten Onsella eta Zidakosen ura jasotzen du. Azkenik, Funesen Argarekin elkartu eta Milagro herritik hurbil Ebro ibaira isurtzen da. Nafarroan zeharkatzen duen zatiaren behereneko aldean —Zarrakaztelutik Milagroraino— Aragoi beherea izeneko eskualde geografikoa eratzen du.
Esakoa da Aragoi ibaiko urtegirik garrantzitsuena. 1960an jarri zen abian, 470 hm³ko edukierarekin, eta Bardeako ubidearen bidez 60.000 hektarea lur sail ureztatzeko erabiltzen da.

### Ibaiadarrak

* Aldamara edo La Muga
* Andiaga
* Aragoi Subordan
* Arga
* Bizkaia edo Armillos
* Candanchú
* Estarrún
* Ezka
* Gas
* Irati
* Lerbeltz
* Lezkairu
* Lubierre
* Molinar
* Mostrakas
* Oibar
* Onsella
* Regal
* Urretako erreka
* Valtriguera
* Veral
* Zidakos

## Hidrometria

Aragoi ibaiaren emaria 1912-2010 bitartean neurtu zen Caparroson, Argarekin batu baino lehenago. Ibaiak 5.469 kilometro koadroko eremua drainatua du gune horretan, arro osoaren %64. Urteko batez besteko emaria 51,44 m³ segundoko da. Emari handiena otsailean du (101,9 m³/s), eta txikiena abuztuan (17,9 m³/s). Beti ere, kontuan hartu behar da emarien erregimena aldaturik dagoela 1960an Esako urtegia inauguratu zenetik.
Aragoi ibaiaren batez besteko emariak (m³/s), Caparroson neurtuak Datuak: 1912 eta 2010 artean

## Erreferentziak

* ↑ 159. araua. Euskaltzaindia (Noiz kontsultatua: 2010-10-22).
* 1 2 Aragoi ibaia Kaparroson Hercules.cedex.es
* 1 2 3 Documento Técnico para la Participación Pública en la Cuenca del Aragón en Navarra Crana.org
* ↑ Lur entziklopedietatik hartua.

## Ikus, gainera

* Euskal Herriko ibaiak

## Kanpo estekak

* Datuak: Q20357
* Multimedia: Aragon River / Q20357
# Aragoi ibarra

    Ez nahasi Aragoiko Erriberarekin, batzuetan Aragoi Beherea edo Aragoiko ibarra ere esaten zaio.
Aragoi ibarra Espainiako Aragoi autonomia erkidegoko Pirinioetako haran bat da, Jazetania eskualdekoa, Huescako probintziaren iparraldeko muturrean kokatua. Frantzia aldeko Aspe ibarrarekin muga egiten du. Hiru eremutan banatu liteke:
* Hegoaldean Campo de Jaca delakoa, gunerik zabalena, Val Ancha eta Bardaruex ibarrekin lotzen da, hau Villanuga eta Gaztelu Jaka udalerriek osatzen dute.
* Ibarrararen erdialdea.
* Ibarraren goialdea Canfranc ibarrak osatzen du. Eremu hori askoz ere itxiagoa eta malkartsuagoa da.
Ibarrak bere izena Aragoi ibaitik hartzen du, hoau Frantzia eta Espainiaren arteko mugan kokatzen diren Truchas eta Escalar iboiak dauden lekuan jaio eta Aragoi ibarra iparraldetik hegoaldera zeharkatzen du. Ibarra udalerri hauek osatzen dute:
* Canfranc
* Villanuga
* Gaztelu Jaka
* Jaka
Bestalde, Aragoi ibarrean Frantzia eta Espainiako nazioarteko muga iragaten duten hiru pasabide daude: Somport mendatea (1.640 metro), Somporteko tunela (1.200 metro eta 8 kilometroko luzera), eta antzinako canfrandar tunela, azken hau 1928ko uztailean ireki eta behin betiko 1970. urtean itxi zen.
Done Jakue Bideko Tolosar adarraren zatia da, honen ordezkari nagusia Jakako katedrala delarik, halere, ibar guztian zehar hainbat eliza eta baseliza erromaniko gehiago ere badaude.
Ibarburuan Candanchú eta Astún eski estazioak daude. Izan ere, ibarraren ekonomiaren eragile edo diru iturri nagusia eta ia bakarra turismoa da. Ibar honetako mendirik garaiena Villanúa udalerrian dagoen Collarada tontorra da, 2886 metroko altitudea baitu.

## Kanpo estekak

* Datuak: Q3180899
* Multimedia: Valle del Aragón / Q3180899
# Aragoi Beherea

Aragoi Beherea (gaztelaniaz: Bajo Aragón; aragoieraz: Baixo Aragón; katalanez: Baix Aragó) Aragoiko eskualde historikoa da, bere barnean Bajo Aragón, Bajo Martín, Andorra-Sierra de Arcos, Bajo Aragón-Caspe, Matarraña eta Ribera Baja del Ebro eskualdeak hartzen dituena, baita beste eskualde batzuetako udalerri batzuk ere (Maestrazgo, Campo de Belchite, Bajo Cinca y Cuencas Mineras). Aragoi Behereko jentilizioa bajoaragoniarra da.
Gaur egun, Aragoi Behere Historikoa ere deitzen zaio lurralde honi, ofizialki Aragoi Beherea deritzon eskualde administratibotik bereizteko, 1999tik existitzen dena eta askoz hedadura txikiagoa duena. Iritzi desberdinak daude Aragoi Behere Historikoko zein herrietakoak diren edo ez diren gaiaren inguruan; izan ere, azken horrek ez du inoiz entitate politiko edo administratiborik eratu, baina horrek ez du eragozten eskualde gisa argi eta garbi identifikatuta egotea, ez bertako biztanleek, ez inguruko eskualdeetakoek. Historiako zenbait unetan, Aragoiko laugarren probintzia osatzea planteatu zen, Alcañizen hiriburua izanik, lurralde honetako udalerriek Teruelekin historikoki izan duten harreman txikia dela eta, lurralde honetako azalera eta populazio gehiena hartzen duen probintziarekin hain zuzen ere.

## Erreferentziak

* ↑ Los alcaldes de Morella, Vinaroz y Alcañiz piden a Fomento que la N232 coincida con la autovia que comunicará Aragón con el Mediterráneo
* Datuak: Q3574560
# Aragoi Garaia

Aragoi Garaia edo Goi Aragoi (aragoieraz eta gaztelaniaz: Alto Aragón) Aragoiko iparraldeko eremua da, sarritan Huescako probintziaren sinonimotzat erabilia, nahiz eta batzuentzat aipatutako probintzia horren piriniar edo aurrepiriniar eremura mugatzen den.
Halere, izendapenak konnotazio administratiboa baino giza konnotazio gehiago du. Izan ere, Aragoiko gainerako eskualdeetatik bereizten duten kultura nahiz etnologia ezaugarriak ditu, mugakide dituen beste piriniar kulturekin elkartzen dutenak. Hona hemen zer ezaugarri diren: bizimodua (gero eta gutxiago, hein batean herrietatik hirietarako emigrazioaren ondorioz), arkitektura eta sukaldaritza (bereziki menditarrak), janzkera (adibidez, Ansotar Janzkeraren Egunean ospatua), hizkuntza (aragoiera hobekien gorde duen eta gaur egun ere mintzatzen den eremua baita), folklore ohiturak, mitologia, eta abar.
Historikoki, Aragoi Garaia gerora Aragoiko Erresuma osatuko zuten jatorrizko konderrien eremua ere bada.

## Ikus, gainera

* Bajo Aragón (eskualdea), Aragoiko Autonomia Erkidegoaren erdialdean dagoen eskualde administratiboa.
* Aragoi Beherea, Aragoiko Autonomia Erkidegoaren erdialdean dagoen eskualde historikoa.

## Kanpo estekak

* Aragoi Garaiko Ataria (Gaztelaniaz)
* Aragoi Garaiko Argazki Biltegia (Gaztelaniaz)
* Aragoi Garaiko izenen jatorria (Gaztelaniaz)
* Aragoi Garaiko Egunkariaren Webgunea (Gaztelaniaz)
* Aragoi ibarreko herriei buruzko webgunea (Gaztelaniaz)
* Datuak: Q524220
# Aranbeiti

Aranbeiti Espainiako Alderdien Legea onartu ondoren Irunberrin sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 138 izan ziren boto nuluak, emandako botoen %13,48.

## Ikus, gainera

* Espainiako Alderdien Legea

## Kanpo estekak

* Datuak: Q12253818
# Aranbizkarra

Aranbizkarra Gasteizko (Araba) auzo bat da, hiriaren iparrekialdean kokaturik dagoena. Auzoak Zaramaga eta Arantzabelarekin egiten du muga mendebaldean, Betoñurekin iparraldean, eta Aranarekin hegoaldean. 2015eko datu ofizialen arabera, auzoak 11.028 biztanle zituen.

## Historia

Auzoa 1972. urtetik aurrera hasi zen eraikitzen gehienbat. Dena den, urte hori baino lehenago ere baziren etxebizitza blokeak auzoan. Erakunde publikoek eta pribatuek eraikitako auzoa da, etxebizitzen %70a 1970eko hamarkadan zehar gauzatu zen. Elkarrekin loturiko etxebizitza bloke luzeek osatzen dute auzoa. Inguruko Zaramaga edo Adurtzako auzoekin antzekotasunak dituen arren, ez dauka auzo hauek daukaten langileri izaera hain nabarmenik.
Auzoa parke handi baten inguruan hedatzen da, Aranbizkarra parkearen inguruan alegia.

## Kanpo estekak

* Datuak: Q576008
* Multimedia: Aranbizkarra / Q576008
* ↑ Informe de Población Vitoria-Gasteiz 2016. Movimientos demográficos 2015 Fuente: Padrón Municipal de Habitantes
# Arancha González Laya

María Aránzazu «Arancha» González Laya (Donostia, 1969ko maiatzaren 22a) gipuzkoar abokatu eta politikaria da.
Donostian jaioa da Gonzalez, baina Tolosan oso errotuta dago eta tolosartzat du bere burua. Euskaraz, gaztelaniaz, frantsesez, italieraz, alemanez eta ingelesez daki. Zuzenbideko graduatua da, Nafarroako Unibertsitatean.
2013. urteaz geroztik Gonzalez zuzendari exekutiboa da ITC Nazioarteko Merkataritza Zentroan, eta NBEko idazkariorde nagusia ere bada ordutik NBE Nazio Batuen Erakundearen eta MME Munduko Merkataritza Erakundearen barrukoa da ITC, eta Suitzan du egoitza. Hainbat lan egin izan ditu Europako Batzordean, nazioarteko harremanetan, merkataritzan, komunikazioan eta garapenerako lankidetzan.
2020an Pedro Sánchezek Espainiako Atzerri ministro izendatu zuen, eta 2021eko uztailean utzi zuen kargua. Agintaldi labur horretan Marokorekin izandako krisi diplomatiko bat gaizki eroan izana leporatu zioten Gonzalez Layari.

## Erreferentziak

* ↑ Izena eta abizena horrela idaztea euskal herritar horren aukera pertsonala da. Izan ere, Euskaltzaindiak, euskara baturako, Arantxa Gonzalez Laia onartu du deitura horren grafiatzat. Ikus Euskal Onomastikaren Datutegia.
* 1 2 A. Imaz - G. Hermosilla. (2020-01-11). «Gonzalezekin, hiru izango dira euskal jatorriko ministroak Espainian» Berria CC BY-SA 4.0 lizentziapean.
* ↑ (Gaztelaniaz) Marcos, Carlos E. Cué, José. (2021-07-10). «Sánchez da un vuelco a la legislatura con un cambio profundo del Gobierno» EL PAÍS (Noiz kontsultatua: 2021-07-13).
* ↑ (Gaztelaniaz) «González Laya, la pieza sacrificada para intentar apaciguar a Marruecos» elconfidencial.com 2021-07-11 (Noiz kontsultatua: 2021-07-13).

## Kanpo estekak

* Datuak: Q16201039
* Multimedia: Arancha González Laya / Q16201039
# Arancha de Benito

Aránzazu de Benito Hernández, ezagunagoa Arancha de Benito izenez (Madril, 1969ko azaroaren 6a) telebista espainiarreko aurkezle madrildarra da, eta 1990ean egin zuen lan gehiena.

## Biografia

2010ean hil zen Rafael de Benito kazetariaren alaba da.

### Lan ibilbidea

Modelo gisa noizbehinka lan egin ondoren, ospetsu egiten hasi zen 1991n Televisión Españolak Ponte las pilas nerabeentzako musika-programa aurkezteko hautatu zuenean. Lankide izan zituen Dani Martín (gero El Canto del Loco taldeko burua), Alicia Bogo eta Benjamin Barrington. Musika-saioetan jarraitu zuen, eta 1993an Los Primeros de la Primavera (1993) saioa aurkeztu zuen.
Bi urte geroago, kate berean, Tony Aguilar irratiko esatariarekin batera, 1995ean Televisión Españolan egon zen Zona franca musika-saio bakarraren arduraduna izan zen.
Hurrengo urteetan, behera egin zuen jarduera profesionalak, baina ez komunikabideetako agerpenak, prentsa arrosa izenekoetan batez ere, José María Gutiérrez "Guti" futbolariarekin izandako erromantzearengatik; 1999ko ekainaren 22an ezkondu ziren.
2005ean, María Teresa Camposek fitxatu zuen, eta Antena 3eko goizeko magazinaren azken etapan hasi zen lanean. Hala ere, handik hilabete gutxira, bertan behera utzi zen espazioa, audientzia kontuak zirela eta.
TVEko El primero de la clase (2006) lehiaketan parte hartu zuen, eta parte hartu zuen haur baten amabitxi izan zen.
2007 eta 2008 bitartean Cuatro kateko Las mañanas de Cuatro saioaren laguntzailea izan zen.
2009an dibortziatu egin zen 10 urtez ezkonduta egon ondoren, eta harekin Zayra (2000/12/15) eta Aitor Jose (2002/01/21) haurrak izan ondoren bat ditu.
2011n, Espejo Público programan hasi zen, Antena 3 kateko tertuliakide gisa, Susanna Grisorekin.

## Bizitza pertsonala

1999ko ekainaren 22an José María Gutiérrez "Guti" futbolariarekin ezkondu zen. 2009an dibortziatu egin zen 10 urtez ezkonduta egon ondoren, eta harekin Zayra (2000/12/15) eta Aitor Jose (2002/01/21) haurrak izan ondoren.

## Kanpo estekak

* Arancha de Benito Internet Movie Databaseren webgunean (Ingelesez)

## Erreferentziak

* ↑ Arancha de Benito celebra su cumpleaños con una divertida fiesta de máscaras. 7 de noviembre de 2011.
* ↑ Arancha de Benito y "Los Primeros de la Primera", ahora a diario. 23 de julio de 1993.
* ↑ Sant Cugat estrena el sábado el mayor musical joven de TVE. 1 de junio de 1995.
* 1 2 Guti y Arancha de Benito confirman su divorcio. 14 de abril de 2009.
* Datuak: Q2836837
# Aranburu Farmazia Museoa

Aramburu Farmazia Museoa Plentziako Erribera kalean kokaturiko Farmazia- Museo bat da. 1888ko urtarrilaren 4an, lehenengo aldiz ireki zituen Pedro Aramburu Mendieta jaunak farmazia honetako ateak. Geroztik, astez aste, bere eginkizun sanitarioari lotu zaio etengabe, hainbat eta hainbat zeregin profesionaletan: formula magistralak landu, analisi kimikoak, bromatologikoak, klinikoak…
Botikan sartu, eta bertan urte luzeotan barrena erabili izan diren produktu eta lanabesak aurkituko ditugu. Azken mendean sendagaiek bizi izan duten eboluzioa erakutsi nahi dugu; lehengo produktu naturalen ordez produktu kimikoetarainoko bilakaera, formula magistralen ordez espezialitate farmazeutikoetara. Gainera, farmazialarien lanbideak analisien arloarekin eta beste arlo zientifiko batzuekin izandako lotura aurkeztu nahi izan dugu

## Kanpo estekak

* Aramburu Framazia Museoaren web-orria
* Plentziako Udaleko ataria
* Datuak: Q61364548
# Aranburu jauregia (Tolosa)

Aranburu jauregia Gipuzkoako Tolosa udalerrian dagoen jauregi bat da.

## Kokalekua

Tolosako Alde Zaharreko Andre Maria plazan dagoen XVII. mendeko barroko estiloko eraikina da, Santa Maria eliza, Errota eta Oria ibaiaren artean. Zaharberritua dago eta gaur egun, bertan, udal liburutegia, udal artxibategia eta bi erakusketa areto daude.

## Eraikina

Beheko solairua eta beste bi ditu, eta solairu nagusiko hormak harri landuz eginak ditu; gainerakoak, harlanduz eginak dauzka. Alde nagusian bao angeluzuzenak ditu, simetrikoki banatuak, eta solairutik solairurako tarteetan, alderik alde, platabandak ageri dira. Izkinak, berriz, kuxinduraz apainduak ditu.
* Eraikinaren ikuspegi orokorra.
* Aranburu jauregia, Errota, Santa Maria eliza eta Oria ibaiaren ikuspegia.
Ertzetako leihoak hesiz estaliak daude beheko solairuan; goiko solairuetan, berriz, balkoiak ditu ertzetan, jabaloiekin eta boladun barandekin. Elementurik deigarrienak erdiko ardatzean daude: sarbide handi bat du beheko solairuan, eta haren gainean, balkoi bat (zorua harrizkoa du, eta baranda, burdin forjatuz egina). Balkoiaren gainean, Migel Aranbururen armarria ageri da. 1696an Aranburuk Gipuzkoako Foruak bildu eta argitaratu zituen (inprimatgia etxean bertan jarri zuen).
Bigarren solairuko balkoia irtenagoa da lehenengokoa baino, eta lau jabaloi ditu bi beharrean. Goi-goian, alderik alde, harriko erlaitza du, eta haren gainean, teilatua dago, harburu ongi landuekin.
Eskuineko aldea guztiz berritua dago, eta ezkerrekoan solairu bat gehiago du, maldan egina baitago. Alde horretan, harri handiak ditu beherengo aldean, eta txikiagoak gora egin ahala.

## Kanpo estekak

* Datuak: Q16615179
* Multimedia: Aranburu jauregia / Q16615179
# Aranc

Aranc Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q194006
* Multimedia: Aranc / Q194006
# Arancinu

Arancinu edo arancina (italieraz oro har arancino, pluralean arancini) Siziliako ohiko kale-jana da, hainbat osagaiz betetako arroz-bola frijitua. Betelan nagusia ragù da (okela eta barazki xehatuak eta tomatearekin erregosia), ilar eta caciocavallo gaztarekin, baina beste hainbat ere izan ditzake, adibidez mozzarella eta urdaiazpiko zatitxoak, edo alberjinia egosiak. 8-10 cm zabal da eta bola itxura du, ogiztatzean eta frijitzean laranja baten itxura ematen diona, hortik izena (sizilieraz aranciu edo arancia, laranja). Siziliako ekialdean, kono itxura du raguz beterikoa, Etna sumendia gogorarazten duena.

## Izena

Bai arancinu etA bai arancina hitzek laranjatxo esan nahi du, hau da aranciu (maskulinoa) eta arancia (femeninoa) hitzen txikigarriak.
Sizilian bada halako eztabaida lehiakor bat, ea zein den termino egokia, oro bar mendebaldean arancina eta ekialdean arancinu erabiltzen baita. Errealitate linguistikoa askoz konplexuagoa da Cataniako edo Messinako arancinu eta Palermoko arancina arteko lehia ezaguna baino. Izan ere, sizilieraz, arancina uhartearen ekialdeko sektore batzuetan ere hedatuta dago, bereziki Ragusa eta Sirakusa eskualdetan, arancinu hitza ekialdetik hain hurbil ez dauden eremuetan oso hedatuta dagoen bezala. Beste eskualde batzuetan, bi terminoen arteko erabilera modu irregularrean erabiltzen dira.

## Ezaugarriak

Sizilian, arancinu ohikoenak dira al ragù (haragi-saltsa daramana), al burro (gurina mozzarella, urdaiazpikoa eta, batzuetan, bexamela daramatzana) eta agli spinaci (espinakak eta gazta daramatzana). Gainera, Catania aldean oso hedatuta daude alla norma edo alla catanese (alberjiniekin) eta al pistacchio (Bronteko pistatxoekin). Hala ere,
Edozein osagairekin egokitzeko gaitasuna dela-eta, aldaera asko ugaritu dira azken urteotan. Badira arancinu errezetak, arrozaz gain, perretxikoak, saltxitxak, gorgonzola, izokina, oilaskoa, ezpata-arraina, itsaskiak, pestoa, izkirak eta txipiroi-tinta erabiltzen dituztenak. Aldaera gozoak ere badira: kakaoarekin eta azukrearekin prestatzen direnak (normalean Santa Luzia jaia dela eta) gianduia kremarekin (batez ere Palermo inguruan) eta txokolatearekin, baita gingarekin ere.
Campanian, arrancinuak pall 'e riso du izena eta, normalean, txikiagoa izaten da, gehienetan al ragù (okela, saltsa, ilarrak eta mozzarellarekin.

## Erreferentziak

* ↑ Italiera hiztegiek ez dute ekartzen forma femeninoa, horien artean Sabatini-Coletti, Gabrielli, Treccani.
* ↑ (Italieraz) Arancina o arancinu? Una risposta esaustiva. cademiasiciliana.org (Noiz kontsultatua: 2019-12-22).

## Kanpo estekak

* Datuak: Q268857
* Multimedia: Arancini / Q268857
# Arancón

Arancón Soriako probintziako udalerria da. Soriatik, probintziako hiriburutik, 18 kilometrora dago, Almuerzoko mendilerroaren eta Cencejo mendiaren alboan. Udalerriak 77,6 km²ko azalera dauka, eta 2005eko erroldaren arabera 108 biztanle bizi ziren herrian. Chavalindo, Cañuelo eta Trascastillejos ibaiek zeharkatzen dute. Arancongo udalerria sei kontzejuk osatzen dute; Arancón, Omeñaca, Tozalmoro, Cortos, Calderuela eta Nieva de Calderuela.

## Politika
### Alkateen zerrenda

Alkateen Zerrenda :
| 2003-2007 | Gregorio García Martín | PP |
| 1999-2003 | Inocente de Miguel Márquez | PP |
| 1995-1999 | Juvenciano Hernández Indiano | PP |
| 1991-1995 | Gregorio García Martín | PP |
| 1987-1991 | Gregorio García Martín | AP |

## Ikus, gainera

* Soriako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q36805
* Multimedia: Arancón / Q36805
# Arrautzopil

Arrautzopila (Hego Euskal Herrian tortilla eta Ipar Euskal Herrian moleta ere deitua) arrautza irabiatuz eta gurin edo olioz zartagin batean prestatutako jaki bat da. Xafla biribil baten itxura izan ohi du. Askotan, arrautzopila bere baitan bilduta aurkezten da platerean. Arrautzopilak aldaera ugari ditu, hala nola patata-arrautzopila.

## Ikus gainera

* Krepe

## Kanpo estekak

* Tortilla frantsesa nola egin.
* Datuak: Q20129
* Multimedia: Omelettes / Q20129
# Arrautza tartaleta

Arrautza tartaleta (txinera tradizionalez: 蛋撻; txinera sinplifikatuz: 蛋挞; pinyinez: dàn tà) txinatar gozogintzako berezitasun bat da, tartaleta bat arrautza pudinez betea dena.

## Kanpo estekak

* Datuak: Q22404
* Multimedia: Egg tarts / Q22404